CELEX: 32015D2301
Language: hu
Date: 2015-12-08 00:00:00
Title: A Bizottság (EU) 2015/2301 végrehajtási határozata (2015. december 8.) a 93/195/EGK határozatnak a lóverseny, lovassportrendezvények vagy kulturális események céljára szánt törzskönyvezett lovak Mexikóba és az Amerikai Egyesült Államokba történő ideiglenes kivitele utáni újrabehozatalára vonatkozó állat-egészségügyi feltételek és szükséges állatorvosi bizonyítványok tekintetében, valamint a 2004/211/EK határozat I. mellékletének az élő lófélék, továbbá a lófélék spermájának, petesejtjeinek és embrióinak az Unióba történő behozatalára feljogosított harmadik országok és azok részei jegyzékében a Mexikóra vonatkozó bejegyzés tekintetében történő módosításáról (az értesítés a C(2015) 8556. számú dokumentummal történt) (EGT-vonatkozású szöveg)

10.12.2015   
            
            
               HU
            
            
               Az Európai Unió Hivatalos Lapja
            
            
               L 324/38
            
         A BIZOTTSÁG (EU) 2015/2301 VÉGREHAJTÁSI HATÁROZATA
   (2015. december 8.)
   a 93/195/EGK határozatnak a lóverseny, lovassportrendezvények vagy kulturális események céljára szánt törzskönyvezett lovak Mexikóba és az Amerikai Egyesült Államokba történő ideiglenes kivitele utáni újrabehozatalára vonatkozó állat-egészségügyi feltételek és szükséges állatorvosi bizonyítványok tekintetében, valamint a 2004/211/EK határozat I. mellékletének az élő lófélék, továbbá a lófélék spermájának, petesejtjeinek és embrióinak az Unióba történő behozatalára feljogosított harmadik országok és azok részei jegyzékében a Mexikóra vonatkozó bejegyzés tekintetében történő módosításáról
   
      
         (az értesítés a C(2015) 8556. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésének a) pontjára,
   tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (2) és különösen annak 12. cikke (1) és (4) bekezdésére, valamint 19. cikkének bevezető mondatára és a) és b) pontjára,
   mivel:
   
               (1)
            
            
               A 2009/156/EK irányelv megállapítja az élő lófélék Unióba történő behozatalára irányadó állat-egészségügyi feltételeket. Ezen irányelv 13. cikke (1) bekezdésének b) pontja értelmében a lófélék Unióba történő behozatalának egyik feltétele, hogy a lóféléknek olyan harmadik országból kell származniuk, amely két éve mentes a lovak venezuelai agy- és gerincvelő-gyulladásától.
            
         
               (2)
            
            
               A 93/195/EGK bizottsági határozat (3) a törzskönyvezett lovak lóversenyre, lovassportrendezvényekre vagy kulturális eseményekre történt ideiglenes kivitele utáni újrabehozatalához szükséges állatorvosi bizonyítványmintákat határoz meg. A fenti határozat II. mellékletében szereplő állat-egészségügyi bizonyítványminta többek között azt írja elő, hogy 30 napot meg nem haladó időtartamú ideiglenes kivitel esetében a törzskönyvezett ló, attól kezdve, hogy elhagyta az Uniót, csak abban a harmadik országban lehetett, amelyből az Unióba történő újrabehozatala a bizonyítvány szerint engedélyezett, vagy olyan harmadik országban, amely az említett határozat I. melléklete szerint ugyanabba az egészségügyi csoportba tartozik.
            
         
               (3)
            
            
               A 2004/211/EK bizottsági határozat (4) I. mellékletében létrehozza a tagállamok által a lófélék és a lófélék spermájának, petesejtjeinek, és embrióinak behozatalára feljogosított harmadik országoknak és – amennyiben a régiókba sorolás alkalmazandó – azok részeinek jegyzékét, valamint feltünteti az ilyen behozatalokra alkalmazandó egyéb feltételeket (a továbbiakban: jegyzék). Mexikót felvették a jegyzékbe és a D. állat-egészségügyi csoportba sorolták, míg az Egyesült Államokat a jegyzék a C. állat-egészségügyi csoportba sorolták.
            
         
               (4)
            
            
               A jegyzék azt is kiköti, hogy a törzskönyvezett lovak ideiglenes behozatala, a törzskönyvezett lovak lóversenyekre, lovassportrendezvényekre vagy kulturális eseményekre történő ideiglenes kivitele utáni újrabehozatala, a törzskönyvezett, valamint a tenyésztési és termelési célú lófélék behozatala, valamint a lófélék spermájának, petesejtjeinek és embrióinak behozatala Mexikóból jelenleg nincs engedélyezve, míg a törzskönyvezett lovaknak az Egyesült Államokból való ilyen célú mozgása engedélyezve van.
            
         
               (5)
            
            
               A Mexikóvárosban 2014-ben rendezett Zingaro lovasszínházi kulturális eseményre való előkészületek keretében elfogadták a 2014/86/EU bizottsági végrehajtási határozatot (5). A 2014/86/EU végrehajtási határozat annak céljából módosította a 93/195/EGK határozat 1. cikkét, hogy engedélyezze törzskönyvezett lovak fenti eseményen való részvétel céljából történő ideiglenes kivitele utáni újrabehozatalát az Unióba, amennyiben azok megfelelnek az említett határozat X. mellékletében meghatározott egészségügyi bizonyítványminta szerinti egészségügyi bizonyítványban rögzített követelményeknek. A 2014/86/EU végrehajtási határozat annak céljából is módosította a 93/195/EGK határozatot, hogy azt az említett egészségügyi bizonyítványmintát meghatározó X. melléklettel egészítse ki.
            
         
               (6)
            
            
               Ezenfelül a 2014/86/EU végrehajtási határozat úgy módosította a 2004/211/EK határozatot, hogy a jegyzék 2014. április 15-ig engedélyezze a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni, Mexikóvárosból és vonzáskörzetéből való újrabehozatalát.
            
         
               (7)
            
            
               Az LG Global Champions Tour lovas eseményei a Fédération Equestre Internationale égisze alatt Miamiban (Egyesült Államok) 2016. április 7. és 9. között, valamint Mexikóvárosban és vonzáskörzetében (Mexikó) 2016. április 15. és 17. között kerülnek megrendezésre.
            
         
               (8)
            
            
               Az LG Global Champions Tour mindkét említett eseménye, az Egyesült Államokban, valamint Mexikóvárosban és vonzáskörzetében, hatósági állatorvosi felügyelet alatt fog zajlani. E felügyelet jelentős mértékét figyelembe véve külön állat-egészségügyi és állatorvosi bizonyítványokra vonatkozó feltételeket lehet meghatározni az érintett lovaknak az LG Global Champions Tour Miamiban majd Mexikóvárosban tartott lovas eseményeire történő, legfeljebb 30 napos ideiglenes kivitele utáni újrabehozatala tekintetében.
            
         
               (9)
            
            
               A 93/195/EGK határozatot módosítani kell a lóverseny, lovassportrendezvények vagy kulturális események céljára szánt törzskönyvezett lovaknak az LG Global Champions Tour-on Miamiban és Mexikóvárosban való részvétel céljából történő ideiglenes kivitele utáni, 2016. április 30-ig történő újrabehozatala engedélyezése céljából, valamint azért, hogy az ilyen törzskönyvezett lovak számára előírt egészségügyi bizonyítványmintáról rendelkezzen. Egyúttal a 2014/86/EU végrehajtási határozattal módosított 93/195/EGK határozat elavult rendelkezéseit törölni kell.
            
         
               (10)
            
            
               A 93/195/EGK határozatot ezért ennek megfelelően módosítani kell.
            
         
               (11)
            
            
               Mivel Mexikóváros és vonzáskörzete nagy magasságban fekvő régió, ahol a hólyagos szájgyulladás vagy a lovak venezuelai agy- és gerincvelő-gyulladása bizonyos altípusai vektorok általi átvitelének a kockázata csekély, a lóverseny, lovassportrendezvények és kulturális események céljára szánt törzskönyvezett lovaknak a Mexikóvárosba és vonzáskörzetébe – mint a lovak venezuelai agy- és gerincvelő-gyulladásától több mint két éve mentes régióba – 30 napot meg nem haladó időtartamú ideiglenes kivitelét követően történő újrabehozatalát engedélyezni kell. A jegyzék Mexikóra vonatkozó bejegyzését tehát módosítani kell a lóverseny, lovassportrendezvények vagy kulturális események céljára szánt törzskönyvezett lovak Mexikóvárosba és annak vonzáskörzetébe való ideiglenes kivitelét követő, az Unióba való újrabehozatalának engedélyezése érdekében.
            
         
               (12)
            
            
               A 2004/211/EK határozat I. mellékletében az ezt a harmadik országot érintő bejegyzést ezért módosítani kell.
            
         
               (13)
            
            
               A 2004/211/EK határozatot ezért ennek megfelelően módosítani kell,
            
         
               (14)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 93/195/EGK határozat a következőképpen módosul:
   
               1.
            
            
               A 1. cikkben az utolsó francia bekezdés helyébe a következő szöveg lép:
               
                           „—
                        
                        
                           az LG Global Champions Tour lovas eseményein vettek részt Miamiban (Egyesült Államok) és Mexikóvárosban (Mexikó), valamint megfelelnek az e határozat X. mellékletében meghatározott egészségügyi bizonyítványminta szerinti egészségügyi bizonyítványban rögzített követelményeknek, és amennyiben az újrabehozatalra legkésőbb 2016. április 30-án sor kerül.”
                        
                     
         
               2.
            
            
               A X. melléklet helyébe e határozat I. mellékletének szövege lép.
            
         2. cikk
   A 2004/211/EK határozat I. melléklete e határozat II. mellékletének megfelelően módosul.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2015. december 8-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 268., 1992.9.14., 54. o.
   
   
      (2)  HL L 192., 2010.7.23., 1. o.
   
   
      (3)  A Bizottság 1993. február 2-i 93/195/EGK határozata a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról (HL L 86., 1993.4.6., 1. o.).
   
      (4)  A Bizottság 2004. január 6-i 2004/211/EK határozata a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
   
      (5)  A Bizottság 2014. február 13-i 2014/86/EU végrehajtási határozata a 93/195/EGK határozatnak a lóverseny, lovassportrendezvények vagy kulturális események céljára szánt törzskönyvezett lovak Mexikóba történő ideiglenes kivitele utáni újrabehozatalára vonatkozó állat-egészségügyi feltételek tekintetében, valamint a 2004/211/EK határozat I. mellékletének az élő lófélék, továbbá a lófélék spermájának, petesejtjeinek és embrióinak az Unióba történő behozatalára feljogosított harmadik országok és azok részei jegyzékében a Mexikóra vonatkozó bejegyzések tekintetében történő módosításáról (HL L 45., 2014.2.15., 24. o.)
   
      I. MELLÉKLET
      „
            X. MELLÉKLET
            
               
            
               
            
               
         ”
   
   
      II. MELLÉKLET
      A 2004/211/EK határozat I. mellékletében a Mexikóra vonatkozó bejegyzés helyébe a következő szöveg lép:
      
         
                     „MX
                  
                  
                     Mexikó
                  
                  
                     MX-0
                  
                  
                     Az egész ország
                  
                  
                     D
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                      
                  
               
                     MX-1
                  
                  
                     Mexikóváros és vonzáskörzete
                  
                  
                     D
                  
                  
                     —
                  
                  
                     X
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     Érvényes: 2016. március 30-tóláprilis 30-ig.”